Az Öregiskola Közösségi Ház és Könyvtár

2018. évi

munkaterve



Készítette:

Diószeghy Tünde

Nagykovácsi

2017

**Az Öregiskola Közösségi Ház és Könyvtár**

**2018. évi munkaterve**

Az Öregiskola Közösségi Ház és Könyvtár többfunkciós közművelődési és közgyűjteményi intézmény, amelyet Nagykovácsi Nagyközség Önkormányzata, közművelődési és közgyűjteményi kötelező feladatainak ellátására alapított 2007-ben.

A munkaterv a tervezett feladatokat a közművelődési, könyvtári, és helytörténet, helyismereti tevékenység szerint strukturáltan foglalja össze. Intézményünk feladatellátási szerződéssel biztosítja Remeteszőlős könyvtári és közművelődési kötelező szakmai feladatainak ellátását.

**Személyi feltételek**

Az intézmény szakmai működését öt fő képzett munkatárs látja el: két fő, - Bata Zsófia és Illés Gabriella -, mint könyvtáros, G. Furulyás Katalin mint helytörténeti könyvtáros; két fő pedig, Diószeghy Tünde és Dienes Beáta, melyből Diószeghy Tünde az intézmény vezetője is, a művelődésszervezői feladatokat végzi.

A gondnoki, technikusi feladatokat Görgényi Gábor, a takarítói feladatokat Bérces Gáborné látja el.

Közművelődési tevékenység

**Információs tevékenység**

A közönség, a látogatók, az érdeklődők több csatornán történő tájékoztatása, illetve a közönségtől, közösségektől érkező visszajelzések, javaslatok fogadása, értékelése.

A Közösségi Ház látogatóival és a könyvtárhasználókkal történő szorosabb kapcsolattartás érdekében szeretnénk a honlapunkon működő interaktív ablakokat népszerűsíteni, mely segítségünkre lehet a lakosság igényeinek felmérésében, és lehetőséget biztosítana az Öregiskola segítségével szerveződő közösségek építésében. Szeretnénk jobban kihasználni az ismert közösségi portálokat is.

Az intézmény az alábbi rendszeres tájékoztató tevékenységeket végzi:

* plakátok, szórólapok készítése, elhelyezése a település hirdető felületein és az intézmény hirdetőtábláján
* tájékoztatás intézményünk működéséről, programjainkról a Tájolóban
* intézményi honlap és Facebook oldalunk fenntartása, működtetése, folyamatos megújítása <http://oregiskola.nagykovacsi.hu/> és www.nagykovacsikronika.hu
* önkormányzati honlapon való megjelenés [www.nagykovacsi.hu](http://www.nagykovacsi.hu)
* programjaink megjelentetése a Nagykovácsi Kábel TV, a Buda környéki iránytű és a Buda Környéki Televízió programajánlójában
* tájékoztatás az intézmény rendezvényeiről elektronikus úton a folyamatosan bővülő címlistára feliratkozott érdeklődők számára
* a közönségtől és a közösségektől érkezett visszajelzések, igények folyamatos feldolgozása
* az éves kulturális rendezvények folyamatos összehangolása a helyi önkormányzattal és intézményeivel, egyházakkal és civil szervezetekkel

Felelős: Diószeghy Tünde, Dienes Beáta

**Pályázatok, támogatások**

* az intézményi, községi és egyéb rendezvények technikai lebonyolításához szükséges eszközök biztosítása a 2018-as költségvetési rendelet alapján, kiegészítve az érdekeltségnövelő támogatással 4/2004. (II. 20.) NKÖM rendelet szerint
* pályázati lehetőségek figyelése, pályázatok készítése a rendezvényeink gazdagításához

Felelős: Diószeghy Tünde, Dienes Beáta

**Iskolai közösségi szolgálat**

A Nemzeti köznevelésről szóló törvény alapján 2012. szeptember 1-jétől kötelező feladata az oktatási intézményeknek a közösségi szolgálat megszervezése, amely felmenő rendszerben vonatkozik a diákokra. Az iskola ezt együttműködési megállapodás útján szervezi meg a fogadó intézményekkel. Intézményünk 2018-ban is szeretne fogadni diákokat, bővítve a középiskolákkal kötött megállapodások számát.

Felelős: Illés Gabriella

**Ismeretterjesztés**

Célunk a társadalom- és természettudományok, a technika elért eredményeit, a művészet értékeit a közönség számára közérthetően, érdekesen, figyelemfelkeltően hozzáférhetővé tenni, az általános műveltségi színvonal emelése, a szakmai ismeretek bővítése, és a művészi befogadás folyamatának segítése, amely kiterjed a gyermekek és fiatalok iskolán kívüli, és a felnőttek iskolán túli művelődésére.

Átlagosan havonta egy alkalommal szervezünk előadásokat. Főbb témák: egészséges életmód, ismeretterjesztés, irodalom, családi élet, önismeret, útiélmény.

Felelős: Diószeghy Tünde, Dienes Beáta

**Művelődő közösségek tevékenysége**

* A művelődő közösségek érdeklődési kör és az önképző, társas tevékenység szerint - jogi személyiség nélküli - lakossági csoport, mely legalább 6 fős tagsággal rendelkezik és rendszeresen, állandó helyen működik. Az azonos vagy hasonló érdeklődésen alapuló tevékenységben a tagok önkéntes alapon vesznek részt.
* A közművelődési szervezet infrastrukturális és technikai háttér biztosításával segíti a művelődő közösségek létrejöttét, működését, a művészeti csoportok munkája eredményének közönség előtti bemutatását.

Felelős: Diószeghy Tünde, Dienes Beáta

**Az intézményben működő művelődő közösségek**

|  |  |  |  |
| --- | --- | --- | --- |
| **Közösség neve** | **Szakmai vezető** | **Alkalmak** | **Helyszín** |
| Ringató foglalkozás | Szomora Lívia | heti 1 | Faluház |
| Sünizene foglalkozás | Dudinszky Nóra | heti 1 | Öregiskola |
| Fonalból mindent klub gyerekeknek | Kiskun Judit  Kiss Julianna | heti 1 | Faluház |
| Kerámia-foglalkozás gyerekeknek | Kiss Julianna | heti 1 | Műhely |
| Tájfutóklub kisiskolásoknak | Hegedűs Zoltán | heti 1 | Faluház |
| Meridiántorna | Vilhelm László | heti 2 | Öregiskola |
| Tiszta Forrás Nyugdíjasklub | Tompos Józsefné | havi 2-3 | Öregiskola |
| Varrótanfolyam | Pernecki Kriszta | heti 1 | Faluház |
| Társastánc tanfolyam | Székely Attila | heti 1 | Öregiskola |
| Német nemzetiségi tánc | Klein Ferenc | heti 1 | Öregiskola |
| Hatha jóga | Jurás Éva | heti 1 | Faluház |
| Szenior torna | Lukács Nikolett | heti 1 | Faluház |
| Kékharisnya klub | Kalmár Angéla | havi 1 | Faluház |
| Fonalból mindent klub felnőtteknek | Kiskun Judit  Kiss Julianna | heti 1 | Faluház |
| Kerámia-foglalkozás felnőtteknek | Kiss Julianna | heti 1 | Műhely |
| Erdőjáró klub | Szabó Gábor | havi 1 |  |
| Retro Zene klub | Bérces Gáborné | havi 1 | Faluház |
| Művészetterápiás foglalkozások | Vladár Csaba | heti 1 | Faluház |
| Bercsényi Huszárok Hagyományörző Csoport | Gátai Zoltán | heti 1 | Faluház |
| Magyar Cserkész Szövetség nagykovácsi csoportjának foglalkozásai | Springer Bence | heti 1 | Faluház |

**Kiállítások szervezése, rendezése**

Az intézményben időszaki kiállítások megvalósítására van lehetőség, évi 5-6 alkalommal műsoros megnyitóval, egyéb programmal.

Felelős: Diószeghy Tünde, Dienes Beáta

**Nemzeti ünnepeink szervezése, lebonyolítása**

Az alábbi állami ünnepeken koszorúzással egybekötött megemlékezéseket szervezünk:

* március 15. az 1848-49-es forradalom és szabadságharc ünnepe
* június 4. a nemzeti összetartozás napja
* augusztus 20. az államalapítás ünnepe
* október 6. az aradi vértanúk emléknapja
* október 23. megemlékezés az 1956-os forradalom és szabadságharc évfordulója alkalmából
* november 4. Az emlékezés napja
* november 11. Az I. Világháború befejezésének 100 éves évfordulója

Felelős: Diószeghy Tünde, Dienes Beáta

**Községi rendezvények szervezése, lebonyolítása, hagyományőrzés**

* február 1. Civilek napja
* április-május, társszervezőként való részvétel az Országos Baranta Szövetség által, “Dunán innen, Tiszán túl" címmel megrendezésre kerülő, Kárpát-medencei gyermek- és ifjúsági tehetségkutató verseny, Közép-Magyarországi középdöntők meghirdetésében, szervezésében és lebonyolításában. A rendezvény célja a tehetségek felkarolása mellett a művészet és a magyarság értékeinek népszerűsítse a fiatalok körében
* 16. Nagykovácsi Művészeti Találkozó szervezése a Nagykovácsiban élő művészek, meghívott előadó- és alkotóművészek közreműködésével
* augusztus 11-12. a 8. Nagykovácsi Búcsú megszervezése és lebonyolítása
* szeptember 2. bányásznapi megemlékezés
* november 24. a Nagykovácsi Összefogás Napja a Nagykovácsi Önkormányzattal és a Német Nemzetiségi Önkormányzattal együttműködve
* december 2., 9. és 16. adventi hétvégék szervezése és lebonyolítása kirakodóvásárral, gyermekprogramokkal, kézműves foglalkozásokkal, koncertekkel
* december 4. Szent Borbála napja

Felelős: Diószeghy Tünde, Dienes Beáta

**Jeles napok, nemzeti és nemzetközi évfordulók megünneplése**

* január 22-én a Magyar Kultúra Napja
* április 11-én a Költészet Napja
* május 5-én megemlékezés a kitelepítés 72. évfordulója alkalmából
* június 1-3. Pedagógusnap és Varázskastély családi fesztivál: kézműves foglalkozások, előadások, koncertek, sportbemutatók
* szeptemberben, a Magyar Dal Napján közös énektanulás a Nagykovácsi Általános Iskolával együttműködve
* október 1-jén, a Zene Világnapján koncert
* október 2-án, az Idősek Világnapján vendéglátással egybekötött műsoros délután
* október 31-én megemlékezés gr. Tisza István halálának 100. évfordulója alkalmából – együttműködve a Nagykovácsi Gr. Tisza István Nemzeti Körrel
* november 13-án a Magyar Nyelv Napja

Felelős: Diószeghy Tünde, Dienes Beáta

**Családi és gyermekprogramok szervezése**

**2018 a Családok éve**

Az intézmény munkatervében, programjainak szervezésében a település kulturális stratégiájának megfelelően, a Családbarát Nagykovácsi koncepciójával összhangban, a 2018-as évben is különös figyelmet fordítunk a családokra, lehetőség szerint kapcsolódva az országos és megyei felhívásokhoz, rendezvényekhez.

Ennek tervezett formái az idei éven:

* Családi nap évi 8 alkalommal (komplex, tematikus napok)
* Aprók tánca évi 8 alkalommal Czene Zsuzsa vezetésével
* gyermekműsorok évi 4 alkalommal
* kézműves foglalkozások rendezvényekhez kapcsolódóan
* iskolások, óvodások számára bérletes előadás-sorozat évi 6 alkalommal

/február, március, április, október, november, december/

* kirándulások évi 2 alkalommal /április, szeptember/
* kézműves műhely óvodások, iskolások, felnőttek részére
* babakoncert és babaszínház – évi 6 alkalommal
* kemencés finomságok (kenyérfélék, kalács, kemencés sütemények) készítésének tanítása a Falu Kemencéjénél a Tiszta Forrás Nyugdíjasklub tagjainak közreműködésével
* nyári táborok június, július, augusztus hónapokban

**Tervezett nyári táboraink**

|  |  |  |  |
| --- | --- | --- | --- |
| **Tábor neve** |  | **Szervező** | **Helyszín** |
| Angol tábor | 5-12 éveseknek | Köves Mariann | Faluház |
| Dalszövegíró tábor | 10-16 éveseknek | Orbán Tamás | Faluház |
| Erdőjáró kalandtábor | 10-13 éveseknek | Bacsó Gábor | Faluház |
| Kézműves tábor | 6 éves kortól | Kiss Julianna | Faluház |
| Néprajzi barangolások | 8-12 éveseknek | Dienes Beáta | Faluház |
| Nemez tábor | 5-12 éveseknek | Dénes Kinga | Faluház |
| Önbizalomnövelő rajztábor | 8-10 éveseknek | Dankó Péter | Öregiskola |
| „Sakkovácsi” Sakktábor | 6-10 éveseknek | Ádám Olga | Faluház |
| Süni alkotóhét |  | Dudinszky Nóra | Öregiskola |
| Tájfutó tábor | 8-14 éveseknek | Hegedűs Zoltán  Bíró Fruzsina | Faluház |
| Tánctábor | 6-12 éveseknek | Iványi Vivien | Öregiskola |
| Természettudományi tábor | 9-15 éveseknek | Peregovits László | Öregiskola |
| Tündértánc | 6-10 éveseknek | Pesti Andrea | Öregiskola |
| Tandem társasjáték tábor | 6-14 éveseknek | Kósa Emőke | Faluház |

Felelős: Dienes Beáta

**Felnőtt- és ifjúsági programok szervezése**

* közös rendezvények, koncertek a Muflon Itatóval évi 6 alkalommal
* kézműves foglalkozások rendezvényekhez, ünnepekhez kapcsolódva
* beszélgetéssel egybekötött filmvetítések évi 2 alkalommal
* koncertek lehetőség szerint a jeles napokhoz kapcsolódóan évi 4 alkalommal
* táncház tiniknek évi 8 alkalommal
* táncház felnőtteknek évi 4 alkalommal
* Széki bál
* színházi előadások évi 3 alkalommal
* komolyzenei koncertek évi 3 alkalommal
* zenés-táncos összejövetelek
* előadások az egyházakkal és civil szervezetekkel együttműködve
* fiatal tehetségek, amatőr művészek számára bemutatkozási lehetőség biztosítása
* nemzetek bemutatkozása – filmvetítés, kiállítás, zene, gasztronómia
* óévbúcsúztató program
* újévi koncert
* közösségi garázsvásárok

Felelős: Diószeghy Tünde, Dienes Beáta

**Kapcsolattartás, együttműködés, közös rendezvények szervezése**

* együttműködés a község intézményeivel, egyházakkal, civil szervezetekkel
* együttműködési megállapodás a Kispatak Óvodával
* kölcsönös együttműködés az Amerikai Nemzetközi Iskolával
* kulturális kapcsolatok kialakítása településünk testvérvárosaival
* közös rendezvények szervezése kulturális rendezvényeket is szervező magánvállalkozásokkal
* a civil szervezetek vezetőivel való folyamatos kapcsolattartás, saját előadásaikhoz, programjaikhoz évente 4 alkalommal terem biztosítása
* szakmai továbbképzéseken, fórumokon való részvétel
* szakmai együttműködés a járási, a pest megyei és a budapesti közművelődési intézményekkel
* közös pályázatok benyújtása a helyi civil szervezetekkel és más települések intézményeivel
* kapcsolattartás az NMI Művelődési Intézet Kft-vel és a Magyar Népművelők Egyesületével
* közös fórum szervezése a Budakörnyéki Önkormányzati Társuláshoz tartozó közművelődési intézményekkel
* rendszeres együttműködés kialakítása a Zsámbéki medence kézműves mestereit összefogó és nagykovácsi tagokkal is rendelkező Iharos Népművészeti Egyesülettel: az intézményi és községi rendezvényeinkhez kapcsolódva, mesterségbemutatók és családi kézműves programok
* csatlakozás a Kultúrházak éjjel-nappal országos közművelődési akcióhoz, „Helyben van a sokszínűség” 2018. február 2-4.
* tagfelvételi kérelem a Magyar Fesztivál Szövetségbe

Könyvtári tevékenység

# Állandó feladatok, könyvtári háttérmunkák: feldolgozás, bevételezés

* az állomány, elsősorban a kézikönyvállomány, elrendezésének felülvizsgálata
* a raktár könyvállományának rendezése
* könyvtári háttérmunkákhoz (feldolgozás, bevételezés) iroda elkülönítése a könyvtárban, a zavartalan munkavégzés érdekében
* új könyvek folyamatos beszerzése és feldolgozása olvasói igények figyelembevételével
* a könyvtári kulturális közfoglalkoztatott bevonása a könyvtári munkafolyamatokba
* közösségi szolgálat - középiskolás korosztály ösztönzése a könyvtár használatára
* a könyvtári szakellenőrzés eredményeinek figyelembevételével a megadott szakfeladatok teljesítése
* polcfeliratok, őrjegyek megújítása
* a könyvtár külső megjelenése: a külső homlokzaton és a belső átjáróban feliratok, molinók – figyelemfelkeltés, útbaigazítás
* olvasói igény- és elégedettségmérés
* állománygyarapítás – igények és gyűjtőköri szabályzat figyelembe vételével
* belső szabályzatok – gyűjtőköri szabályzat felülvizsgálata
* állománygyarapítási pályázatokon részvétel (pl. Márai-program)

Felelős: Bata Zsófia, Illés Gabriella

**Kapcsolattartás**

* a Hamvas Béla Pest Megyei Könyvtárral
* a pest megyei és budapesti könyvtárakkal
* a Szirén adatbázist használó könyvtárakkal
* a testvérvárosok könyvtáraival

Felelős: Bata Zsófia

# A könyvtár népszerűsítése

* könyvajánlások a jeles napokhoz és hónapokhoz kapcsolódóan
* új könyvek ajánlása
* könyvtári órák
* könyvtári családi programok
* könyvtári programokról plakátok elhelyezése a település hirdető felületein és az intézmény hirdetőtábláján

Felelős*:* Illés Gabriella, Dienes Beáta, a kulturális közfoglalkoztatottak bevonásával

* tájékoztatás a könyvtár működéséről, újdonságainkról, programjainkról a Tájolóban
* a könyvtár „könyves” programjainak és új könyveinek bemutatása az intézményi honlapon

Felelős: Bata Zsófia, G. Furulyás Katalin

# A könyvtár szolgáltatásai

* Az olvasók, látogatók és érdeklődők tájékoztatása, visszajelzések, javaslatok fogadása, értékelése (esetleg kérdőíves formában)
* könyvek, folyóiratok helyben használata
* kölcsönzési határidő hosszabbítás (telefonon vagy e-mail-ben is)
* az állomány meghatározott részének kölcsönzése
* CD, DVD, hangoskönyvek kölcsönzése
* könyvtárközi kölcsönzés
* dokumentumok előjegyzése és olvasók értesítése
* számítógéphasználat, internethasználat
* olvasói igények nyilvántartása (új dokumentumok, egyéb kívánságok)
* tájékoztatás, könyvajánlás
* helytörténeti kiadványok árusítása
* a könyvtári állomány nyomon követhetősége a Szirén könyvtári katalógus segítségével (az intézmény honlapján keresztül távolról is elérhető katalógus)

Felelős: Bata Zsófia, Illés Gabriella

# Könyvtári órák, könyvtárbemutatók, oktatási tevékenység

* az olvasóvá nevelés első lépéseit segítve, a helyi oktatási és nevelési intézményekkel együttműködve,
* Könyvtári órák és könyvtárhasználati órák, foglalkozások: pedagógusokkal való előzetes egyeztetés alapján
* együttműködés a Nagykovácsi Általános Iskolával és egyéb helyi oktatási intézményekkel: Országos Mesevetélkedő, könyvtárhasználati vetélkedő
* számítógéphasználat: segítségnyújtás az olvasóknak, egyedi igények szerint

Felelős: Bata Zsófia

## **Rendezvények, programok**

### Országos Könyvtári Napok:

* + Könyves vasárnap október elején (rendkívüli nyitvatartás, programok – felnőtteknek és gyermekeknek)
  + ingyenes beiratkozás az új olvasóknak
  + a lejárt kölcsönzési határidejű könyvek késedelmi díj nélküli visszahozása
  + használtkönyv-börze

### Könyvfaló-díjátadás a legtöbbet olvasó három felnőtt és három gyermek olvasónak

* „7 mérföldes csizmában heted 7 határon át”című országos mesevetélkedő helyi fordulóinak megszervezése, lebonyolítása, részvétel a területi és az országos fordulókon
* Könyvtári kiállítás: karácsony, tél, tavasz, nyár, iskolakezdés, jeles napok- évfordulók (könyvkiemelések, könyvajánlók évfordulók kapcsán - Janikovszky Éva, Kaffka Margit, Karinthy Frigyes, Kölcsey Ferenc, Szabó Ervin, Tóth Árpád)
* Rejtvényfejtők napja – február 3.

### Ünnepi Könyvhét és Gyermekkönyvnapok (június 2. hete) eseményeinek és új könyveinek figyelemmel kísérése, kapcsolódó rendezvények szervezése

### Hozz egy könyvet és olvass! Közös olvasás a Tisza István téren

### kedvezményes könyvvásár a könyvtár ajándék könyveiből

* Irodalmi szalon, író-olvasó találkozó: évi két-három alkalommal, találkozások írókkal és irodalomkedvelőkkel

### Terveink:

### Bosnyák Viktória, Böszörményi Gyula, Endrei Judit, Horgas Béla – Levendel Júlia, Leiner Laura, Rubin Eszter, Tóth Krisztina, helyi gasztro-bloggerek, írók, költők

### Megemlékezés jeles (irodalmi) évfordulókról:

### Költészet napja, április 11. – meghívott előadókkal – pályázatot nyújtottunk be – Hamvas Béla program - Szirtes Folk

### Wass Albert 110 éve született

### Semmelweis Ignác 200 éve született

### Magyar népmese Napja, szeptember 30.

### Felelős: Bata Zsófia, Illés Gabriella

### Helyismeret, helytörténet

**Állandó feladatok**

| **A feladat megnevezése – rövid leírása** | **Partnerek** | **Tervezett**  **ideje** | **Felelős** |
| --- | --- | --- | --- |
| A helyismerettel, helytörténettel kapcsolatos anyag dokumentációja, rendezése, tematikus gyűjtésének kezdeményezése, gondozása, kiemelten az alábbi tárgykörökben:  képeslap- és fotógyűjtemény,  kézirattár,  családi-privátfotó adattár (újszülöttek fotóalbuma, esküvői meghívók, fotók, gyászközlemények tára eléréstől függően),  lapkivágatok,  oklevelek, iratok,  aprónyomtatványtár és plakátgyűjtemény,  helyi sajtótermékek, kiadványok | Teljes  partneri kör | állandó  feladat  határidő:  folyamatos | G. Furulyás  Katalin |
| A helyismerettel, helytörténettel kapcsolatos anyagok gyűjtésének folyamatos elősegítése | Teljes  partneri kör | állandó  feladat  határidő:  folyamatos | G. Furulyás  Katalin |
| A lokálpatriotizmus ügyével kapcsolatos közösségi kezdeményezések generálása, ezek koordinálása | Teljes  partneri kör | állandó  feladat  határidő:  folyamatos | G. Furulyás  Katalin |
| A meglévő helyismereti munkák megismerésének szervezett elősegítése | Teljes  partneri kör | állandó  feladat  határidő:  folyamatos | G. Furulyás  Katalin |
| Tematikus kiállítások szervezése helyismeret tárgykörben:  a tárgyi, dokumentumgyűjteményből történő tematikus kiemelések gondozása, az aktuális csatlakozási pontok figyelembevételével, illeszkedve a község önkormányzatának, intézményeinek munkatervéhez, ünnepi eseményeihez, évfordulóihoz  Az éves feladatok alább kifejtve | Teljes  partneri kör | állandó  feladat  határidő:  folyamatos | G. Furulyás  Katalin |
| Folyamatos sajtófigyelés Nagykovácsival kapcsolatban | Teljes  partneri kör | állandó  feladat  határidő:  folyamatos | G. Furulyás  Katalin |
| A Nagykovácsiról készült elérhető dokumentumok szisztematikus gyűjtése (olyan dokumentumok gyűjtése, amely Nagykovácsi természeti világára, gazdasági és kulturális életére, földrajzára, társadalmi viszonyaira, történetére, hagyományaira, népszokásaira és egyéb emlékeire vonatkozik) | Teljes  partneri kör | állandó  feladat  határidő:  folyamatos | G. Furulyás  Katalin |
| Levéltári kutató munka helyismereti, helytörténeti témákban | Teljes  partneri kör | állandó  feladat  határidő:  folyamatos | G. Furulyás  Katalin |
| A helyismereti dokumentumtár, gyűjtemény anyagának karbantartása helyismerettel, helytörténettel kapcsolatos közösségi oldalak gondozása, figyelése | Teljes  partneri kör | állandó  feladat  határidő:  folyamatos | G. Furulyás  Katalin |
| Helyismerettel, helytörténettel kapcsolatos baráti kör, klub, civilszervezet, szervezetek munkájának koordinálása, éltetése | Teljes  partneri kör | állandó  feladat  határidő:  folyamatos | G. Furulyás  Katalin |
| A helyismerettel, helytörténettel kapcsolatos járási, térségi, országos szervezetekkel való kapcsolatkeresés, kapcsolattartás a környező települések helyismereti munkáját végzőkkel, országos szakmai szervekkel | Teljes  partneri kör | állandó  feladat  határidő:  folyamatos | G. Furulyás  Katalin |
| Rendelkezésre állás a helyismereti témák kutatói, egyéb lakossági igények számára | Teljes  partneri kör | állandó  feladat  határidő:  folyamatos | G. Furulyás  Katalin |

**Aktualizált feladatok**

| **A feladat megnevezése – rövid leírása** | **Partnerek** | **Tervezett**  **ideje** | **Felelős** |
| --- | --- | --- | --- |
| Helyismereti értesítő online folyóirat vagy a nyomtatott verzió beindítása  (Tervek szerint évi egy vagy két megjelenés)  Jelenleg az első szám anyaga:  Az Asszony köténye, viselettörténeti tanulmány és a  Bányatörténet tanulmány előkészítés alatt | Németh  József  Sz. Tóth Judit,  Réthy Mária,  Szabó István | 2018.  április | G. Furulyás  Katalin  Diószeghy  Tünde |
| A meglévő községi monográfiák, az azok szerkesztése  óta fellelt jelentős források egybeszerkesztése  A figyelembe vett források: a nyomtatott formában  megjelent munkák, az 1946-ig terjedő időszakra  vonatkoztatva.  A struktúra kialakítása, a feltételek megteremtésének  kidolgozása |  | 2018-ban  a munka  tervezése,  indítása | G. Furulyás  Katalin |
| A 2017-es próbaüzemmódba helyezett Községi Krónika  webes felület folyamatos töltése, szükség esetén  átdolgozása, javítása,  népszerűsítése |  | folyamatos | G. Furulyás  Katalin |
| A Községi Krónikák gépelt köteteinek digitalizálásának  elkezdése  (a technikai feltételek 2017-ben kialakításra kerültek) | NMI-  közfoglalkoz-  tatás | 2018.  februárig | G. Furulyás  Katalin |
| Interjúk felvétele, hangrögzítése, elsődleges  feldolgozása (meghatározott interjúalanyok,  folyamatos, tematizált kérdezésével) | Interjúalanyok | folyamatos | G. Furulyás  Katalin |
| Helytörténeti találkozó Nagykovácsiban (A környékbeli  helytörténeti szakemberek és műhelyek találkozója) | Pilisszentiváni  Helytörténeti  Egyesület  Jablonkai-  Gyűjtemény  Solymár,  Budakeszi,  Budaörs,  Pilisvörösvár,  Vecsés,  Ernyőszervezeti,  szakértői közeg | 2018.  2-3.  negyedév | G. Furulyás  Katalin  Diószeghy  Tünde |
| Egy tematikus helyismereti kiállítás kivitele  Tervcím: A búcsúk – A nagykovácsi búcsúk világa  Iskolás korúaknak foglalkozások, múzeumpedagógiai  tematika  Vezetések |  | 2018.  búcsú  2-4 hét | G. Furulyás  Katalin |
| Kamara kiállítás - Virtuális kiállítás  Nagykovácsi esküvők  fotókiállítás | Közösségi  partnerek  - MNE |  | G. Furulyás  Katalin |
| Nevezés az Év fája, Hős fa pályázaton (Az újjászületés  hársfája) | Fotó anyag  Szükséges együttműködő partnerek a  pályázati  konstrukciók  szerint | A pályázati  kiírás  szerint | G. Furulyás  Katalin |
| AKuFF Családfakutatók Egyesületének éves találkozója | A helyszín  az Intézmény  részéről,  házigazda  szerep,  vezetés,  a település  bemutatás | 2018.  június 30. | G. Furulyás  Katalin  Diószeghy  Tünde |
| Helyismerettel kapcsolatos ismeretterjesztő előadások,  együttműködések- találkozások a civil közösségekkel  az alábbi témákban:  A „Kitörés” Nagykovácsi története  A sváb esküvők, néprajzi előadás  Az I. Világháború vége |  | 2018.  február  2018.  április  2018.  október  2018.  november | G. Furulyás  Katalin  Diószeghy  Tünde |
| A római leletek múzeumi fellelése,  hazahozásuk lehetőségeinek feltérképezése | Nemzeti  Múzeum.  Szentendrei  Ferenczy  Múzeum | folyamatos | G. Furulyás  Katalin |
| Az 1954-es vízbetörés bányásztragédia  emlékének megteremtése Nagykovácsiban (interjúk, adatgyűjtés, dokumentumgyűjtés) | Pilisi  szénbányák  Óvári Sándor,  Ziegler Ágota | folyamatos | G. Furulyás  Katalin |
| A Szent Flórián szobor ügye- a Híd, emlékkő ügye,  a téma iránti érzékenyítés, a feladat köztudatba  emelése | Közösségi  partnerek | folyamatos |  |

Nagykovácsi, 2017. november 29. Diószeghy Tünde

igazgató